《定海》
宋代·陈著

一夜南风便叶舟，天教偿我定川游。
两崖踞海潮吞脚，万石封川水掉头。
家家活计鱼虾市，处处欢声鼓笛楼。
不用丹青状风景，逢人且说小杭州。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。